Source: http://ec.europa.eu/civiljustice/org_justice/org_justice_lux_hu.htm
Timestamp: 2015-05-04 06:44:56
Document Index: 762054

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Európai Bizottság - Európai Igazságügyi Hálózat - Igazságügyi szervezet - Luxembourg
Utolsó frissítés: 14-07-2006
Igazságügyi szervezet - Luxembourg
Szervezeti diagram (PDF File 71 KB)Részletes magyarázatA Luxemburgi Nagyhercegség bírósági szervezete bírói és közigazgatási ágra osztódik. E két ág mellett működik az Alkotmánybíróság.AlkotmánybíróságAz Alkotmánybíróság ítéletek útján határoz arról, hogy a törvények összhangban vannak-e az Alkotmány rendelkezéseivel, kivéve a Szerződéseket jóváhagyó törvényeket. Amennyiben az egyik fél olyan kérdést vet fel valamely rendes vagy közigazgatási bíróság előtt, amely valamely törvénynek az Alkotmánnyal való összhangjára vonatkozik, a bíróságnak az Alkotmánybírósághoz kell fordulnia, kivéve, ha úgy ítéli meg, hogy a) az ítélet meghozatalához nem szükséges a felvetett kérdésről határozni; b) a kérdés minden alapot nélkülöz; c) az Alkotmánybíróság korábban már határozott erről a tárgyról.I. Az igazságszolgáltatási szervezet bíróságaiA. A Legfelsőbb BíróságAz igazságszolgáltatási szervezet csúcsán a Legfelsőbb Bíróság áll, amely semmítőszéket, fellebbviteli bíróságot, valamint ügyészséget foglal magában. Az öt bíróval ülésező tanácsot magában foglaló Semmítőszék elé különösen a következő ügyek kerülnek: a fellebbviteli bíróság különböző tanácsai által hozott ítéletek megsemmisítésével vagy hatályon kívül helyezésével kapcsolatos ügyek és jogerősen meghozott ítéletek. A másodfokú bíróság előtt eljáró ügyvéd közreműködése kötelező. A fellebbviteli bíróságon kilenc tanács működik, amelyekben három bíró jár el. Ez a bíróság dönt polgári, kereskedelmi, büntető és vétségi ügyekben, valamint az ország két bírósági kerületében azon ügyekben, amelyekben a munkaügyi bíróságok határoztak. A másodfokú bíróság előtt eljáró ügyvéd közreműködése kötelező minden ügyben, kivéve a büntető ügyekben és az ideiglenes eljárásokban. A fellebbviteli bíróság büntető tanácsa dönt a kerületi bíróság büntető tanácsának ítéletei elleni fellebbezésekben. Ez a tanács öt bíróval ülésezik.B. Kerületi bíróságokAz országban két bírósági kerület van, és mindkettőben működik kerületi bíróság, az egyik Luxembourgban, a másik Diekirch-ben.
A két kerületi bíróság hármas tanácsokban ülésező szekciókra oszlik; minden kerületi bíróság mellett ügyészség is működik, ahol államügyész és ügyészek tevékenykednek. A kerületi bíróságok vizsgálóbírói büntető és adott esetben vétségi ügyeket vizsgálnak ki. Polgári és kereskedelmi ügyekben a kerületi bíróság a rendes bíróság, és minden olyan ügyben dönt, amelyet a kereset jellege vagy összege miatt nem utaltak kifejezetten más bíróság hatáskörébe. Illetékességgel rendelkezik a 10 000 eurót meghaladó pertárgy értékű keresetek esetében. Kizárólagos hatáskörrel rendelkezik azokban az ügyekben, amelyeket a törvény a jellegük miatt a hatáskörébe utal. Kizárólagosan határoz a külföldi bíróságok által hozott ítéletek végrehajtása iránti kérelmek ügyében, és külföldi állami tisztviselő által elfogadott jogi aktusokról. A kerületi bíróságok peren kívüli bíráskodást is gyakorolnak, például örökbefogadási, gyámsági, nagykorúsítási stb. ügyekben. A kerületi bíróság határoz a székhelye szerinti békítő bíróságok által első fokon meghozott ítéletek elleni fellebbezésekről. A kerületi bíróság előtti eljárás főszabály szerint idézéssel kezdődik, amelyet a bírósági tisztviselő juttat el az ellenérdekű félhez.A kerületi bíróságok elnökei vagy a helyettesítésükre kijelölt bírák gyorsított eljárásban is döntenek, aminek értelmében polgári és kereskedelmi ügyekben sürgős esetekben ideiglenesen határoznak.A kerületi bíróságok büntetőbíróságként büntető bíráskodást is gyakorolnak. Hatáskörrel rendelkeznek minden vétség, azaz büntető szankcióval fenyegetett jogsértés esetén, valamint a törvény által bűntettnek minősített olyan cselekmények esetén, amelyeket a peren kívüli ügyekben eljáró bírói tanács vagy a fellebbviteli bíróság ilyen tanácsa eléjük utal. A vádlottnak személyesen kell megjelennie, kivéve, ha a bűncselekményt csak pénzbírsággal szankcionálják; ebben az esetben ügyvéd által is képviseltetheti magát. Fő szabály szerint a másodfokú bíróságokon eljáró ügyvéd közreműködése kötelező a kerületi bíróság előtt, kivéve a törvény által meghatározott esetekben, mint például kereskedelmi ügyekben vagy ideiglenes eljárásban, ahol a felek maguk is eljárhatnak. C. Békítő bíróságokHárom békítő bíróság van, egy Luxembourgban, egy Esch-sur-Alzette-ben (luxembourgi bírósági kerület), és egy Diekirch-ben (diekirch-i bírósági kerület). Lap teteje
Polgári és kereskedelmi ügyekben a békítő bíróság dönt minden olyan ügyben, amelyet az új polgári perrendtartás vagy más jogszabályi rendelkezés a hatáskörébe utal; 750 EUR összegű pertárgyértékig jogerős ítéletet hoz, 10 000 EUR összegű pertárgyértékig pedig fellebbviteli bíróságként jár el.Bizonyos ügyekben, mint a munkabérek, nyugellátások és járadékok behajtása, valamint a behajtott összegek elosztása kérdésében – bármilyen értéket is érjen el a követelés – ez a bíróság határoz.Főszabály szerint az eljárás a bírósági tisztviselő útján történő értesítéssel, azaz idézéssel kezdődik. Bizonyos ügyeket a bíróság hivatalához benyújtott keresettel indítanak meg. A békítő bíróságok előtt a felek személyesen vagy képviselő útján jelennek meg. Ez a képviselő lehet ügyvéd, házastárs vagy egyenes ági hozzátartozó és rokon, oldalági hozzátartozó és rokon a harmadik fokig, valamint valamely félhez vagy annak vállalkozásához tartozó személyzethez kizárólagosan kötődő személyek.Büntető ügyekben a békítő bíróság rendőrbírósági feladatokat lát el. Ilyen minőségében dönt olyan szabálysértések és bűncselekmények ügyében, amelyeket a törvény 25-250 eurós bírsággal büntet, valamint a törvény által vétségnek minősített olyan bűncselekmények ügyében, amelyeket a peren kívüli ügyekben eljáró bírói tanács a rendőrbíróság elé utal.Ezen kívül dönt a törvény által a rendőrbíróságok hatáskörébe utalt, a rendőrségi büntetési tételeket meghaladó büntetési tétellel sújtott bűncselekmények ügyében. A rendőrbíróságok által meghozott ítéletek fellebbezéssel mindig megtámadhatók. A fellebbezési határidő az ítélet kihirdetésétől, illetve ha mulasztásos ítélet született, akkor az ítéletnek a személy részére vagy a lakóhelyére történő kézbesítést követő negyven nap. A fellebbezést a büntető bíróság elé utalják. Minden békítő bíróság mellett munkaügyi bíróság is működik, amely a munkaszerződésekkel és az ipari tanulói szerződésekkel kapcsolatos vitákban rendelkezik hatáskörrel. A fellebbezést a Legfelsőbb Bíróság elé utalják.D. Választottbíróság és a társadalombiztosítási ügyekkel foglalkozó főtanács A társadalombiztosítással, a rendszerhez való csatlakozással vagy annak hatálya alá tartozással, a járulékokkal, a pénzbírságokkal és a szolgáltatásokkal - kivéve a társadalombiztosítási törvénykönyv 317. cikkében meghatározottakat, illetve a 147. és 148. cikkére vonatkozókat - kapcsolatos vitákban a választottbíróság dönt, fellebbviteli bíróságként pedig a társadalombiztosítási ügyekkel foglalkozó főtanács. A választottbíróság vagy a társadalombiztosítási ügyekkel foglalkozó főtanács által jogerősen meghozott ítéletek ellen megsemmisítési kereset indítható.II. A közigazgatási igazságszolgáltatási szervek.A. Közigazgatási fellebbviteli bíróságA törvény ellenkező rendelkezésének hiányában fellebbezés nyújtható be a luxembourgi székhelyű közigazgatási fellebbviteli bírósághoz – amely megsemmisítési bíróságként jár el –a rendeleti jellegű közigazgatási jogi aktusok ügyében hozott határozatok ellen. A közigazgatási fellebbviteli bíróság fellebbviteli és elsőfokú fórumként is eljár a megváltoztatási keresetről határozó más közigazgatási igazságszolgáltatási szervek határozatai elleni fellebbezések ügyében, amelynek különleges törvényei hatáskört utalnak ezen igazságszolgáltatási szerveknek. Minden ügyvéd, aki a Nagyhercegség bíróságai előtt eljárhat, szintén eljárhat a közigazgatási fellebbviteli bíróság előtt is, mindamellett az ügyvédi szervezetek tanácsai által évente összeállított táblázatok „I. listán szereplő ügyvédei” egyedül jogosultak eljárási cselekmények megtételére. (= másodfokú bíróság előtt eljáró ügyvéd közreműködése) Az államot a közigazgatási fellebbviteli bíróság előtt meghatalmazott vagy ügyvéd képviseli. B. Közigazgatási bíróságA luxembourgi székhelyű közigazgatási bíróság hatáskör vagy illetékesség hiánya, túllépés, hatáskörrel való visszaélés, törvénysértés vagy a magánérdekeknek a közigazgatási határozatok elleni védelmére szolgáló alakiságok megsértése esetén jár el, amelyek tekintetében a törvények és a rendeletek szerint más kereset nem fogadható el, és a rendeleti jellegű közigazgatási jogi aktusok ellen, akármelyik hatóság is a kibocsátójuk. Fő szabály szerint a közvetlen adókra, valamint a települési adókra és díjakra vonatkozó jogvitákban is dönt. A közigazgatási bíróság határozatai ellen a közigazgatási fellebbviteli bírósághoz lehet fordulni.
« Igazságügyi szervezet - Általános információk | Luxembourg - Általános információk »